Πασχαλινά ρολάκια με ταχίνι και χαλβά
Θυμίζουν τα κλασικά ρολάκια κανέλας cinnamon buns, αλλά η γέμιση με ταχίνι και χαλβά του μπακάλη τους δίνει ιδιαίτερη γεύση και ύφος. Δώστε προσοχή στους χρόνους αναμονής.
120 γρ. (1/2 κούπα + 1 κουτ. σούπας) γάλα πλήρες, σε θερμοκρασία δωματίου + λίγο ακόμα, αν χρειαστεί, 20 γρ. φρέσκια μαγιά, θρυμματισμένη (ή 1 φακελάκι ξερή), 280 γρ. (2 κούπες + 2 κουτ. σούπας) αλεύρι για όλες τις χρήσεις, κοσκινισμένο + λίγο ακόμα, αν χρειαστεί για τη ζύμη και για το άνοιγμα, 220 γρ. (1 + 3/4 κούπας) αλεύρι μαλακό, κοσκινισμένο, 2 μεγάλα αυγά, 75 γρ. (2/5 κούπας) ζάχαρη λευκή, κρυσταλλική, ελάχιστο αλάτι,  80 γρ. βούτυρο αγελάδας, σε θερμοκρασία δωματίου, σε μικρά κομμάτια, 1 μεγάλο αυγό, 50 γρ. σκούρα καστανή ζάχαρη (1/4 κούπας – μετράμε χωρίς να πιέσουμε τη ζάχαρη μέσα στην κούπα), 25 γρ. μέλι (1 κουτ. σούπας), 20 γρ. αλεύρι για όλες τις χρήσεις (2 κουτ. σούπας), 1/4 κουτ. γλυκού αλάτι, 35 γρ. βούτυρο αγελάδας + επιπλέον για τις φόρμες, 8 γρ. κορν φλάουρ (1 κουτ. σούπας), 100 γρ. ταχίνι (4/5 κούπας), 120 γρ. χαλβάς του μπακάλη με γεύση της αρεσκείας μας, θρυμματισμένος σε ψιλά κομμάτια, 50 γρ. (1/4 κούπας) ζάχαρη λευκή, κρυσταλλική, 50 γρ. (1/4 κούπας) νερό, Για το γλάσο 50 γρ. (1/4 κούπας) ζάχαρη, 50 γρ. (1/4 κούπας) νερό,  50 γρ. (3 1⁄2 κουτ. σούπας) ταχίνι
Βάζουμε στον κάδο του μίξερ το γάλα και τη μαγιά και τη διαλύουμε με τα δάχτυλά μας.Προσθέτουμε τα αλεύρια, τα αυγά, τη ζάχαρη, το αλάτι και το βούτυρο.Ζυμώνουμε με τον γάντζο για 2-3 λεπτά, μέχρι να σχηματιστεί μια ζύμη.Αν η ζύμη είναι πολύ στεγνή, προσθέτουμε λίγο ακόμα γάλα, 1 κουτ. γλυκού τη φορά.Αν είναι πολύ λασπερή, προσθέτουμε λίγο αλεύρι, 1 κουτ. σούπας σούπας τη φορά.Μεταφέρουμε τη ζύμη σε μια αλευρωμένη επιφάνεια και την πασπαλίζουμε με λίγο αλεύρι.Την πλάθουμε διπλώνοντάς τη συνεχώς προς το κέντρο μέχρι να γίνει πολύ ελαστική.Της δίνουμε σχήμα μπάλας και τη μεταφέρουμε σε ένα αλευρωμένο μπολ.Σκεπάζουμε με μεμβράνη και αφήνουμε κατά μέρος για 30 λεπτά.Έπειτα πιέζουμε τη ζύμη να γίνει κάπως επίπεδη, δίνοντάς της παράλληλα τετράγωνο σχήμα, και την τυλίγουμε σε μεμβράνη.Την αφήνουμε στο ψυγείο για 24 ώρες.Βουτυρώνουμε δύο στρογγυλές και βαθιές φόρμες του κέικ με τρύπα στη μέση.Σε ένα μπολ χτυπάμε το αυγό με την καστανή ζάχαρη με ένα σύρμα.Συνεχίζοντας το χτύπημα, προσθέτουμε με τη σειρά το μέλι, το αλεύρι, το αλάτι, τα 35 γρ. βούτυρο, το κορν φλάουρ και το ταχίνι.Αφήνουμε το μείγμα στο ψυγείο για 30 λεπτά.Βγάζουμε τη ζύμη από το ψυγείο και την ανοίγουμε με τον πλάστη σε αλευρωμένη επιφάνεια, μέχρι να σχηματίσουμε ένα παραλληλόγραμμο 25 x 45 εκ. με πάχος μισό εκατοστό.Απλώνουμε σε όλη την επιφάνεια της ζύμης τη γέμιση, φτάνοντας μέχρι άκρη άκρη. Από πάνω σκορπίζουμε τον χαλβά.Τυλίγουμε τη ζύμη σε σφιχτό ρολό από τη μεγάλη πλευρά της.Στο τέλος πιάνουμε το ρολό από τις δύο του άκρες, το ανασηκώνουμε και το τραβάμε ελαφρώς, να μακρύνει λίγο.Με ένα μαχαίρι κόβουμε το ρολό σε ροδέλες πάχους 2 εκ. Θα βγουν περίπου 24 ροδέλες.Τις μοιράζουμε ξαπλωτά μέσα στις δύο φόρμες, βάζοντας δύο στρώσεις ροδέλες σε κάθε φόρμα.Καλύπτουμε κάθε φόρμα με μια καθαρή νάιλον σακούλα αφήνοντας αρκετό αέρα στο πάνω μέρος, γιατί τα ρολά θα φουσκώσουν.Διπλώνουμε τα χερούλια της σακούλας κάτω από τη φόρμα.Αφήνουμε κατά μέρος σε ένα ζεστό σημείο του σπιτιού μέχρι να διπλασιαστούν σε όγκο τα ρολάκια, για περίπου 1 1⁄2 ώρα.Σε ένα μπρίκι σιγοβράζουμε το νερό με τη ζάχαρη μέχρι να διαλυθεί η ζάχαρη.Αφήνουμε το σιρόπι να κρυώσει. Προσθέτουμε το ταχίνι και ανακατεύουμε καλά.Ψήνουμε τα ρολάκια σε προθερμασμένο φούρνο στους 180°C για 25-30 λεπτά.Τα βγάζουμε, περιμένουμε 5 λεπτά και τα ξεφορμάρουμε. Αλείφουμε με το γλάσο και σερβίρουμε.
Αλεύρι (ζύμες),Ταχίνι,Χαλβάς,Πάσχα